REPUBLIKA E SHQIPËRISË
BASHKIA SHIJAK
Nr. ______ Prot.
Lënda : Kthim përgjigje e kërkesës për informacion.	Shijak, më 09.07.2026

Në përgjigje të kërkesës suaj, sjellë nëpërmjet postës elektronike më datë 05.06.2026 ju sqarojmë si vijon :
Në mbështetje të Ligjit nr. 119/2014 "Për të drejtën e informimit", ju informojmë se i informacioni që përbën informacion publik (lista e punonjësve me pozicionet përkatëse, struktura organizative, organigrama, numri i punonjësve, vendimet e Këshillit Bashkiak si dhe tabela e pagave sipas niveleve) është i publikuar dhe i aksesueshëm në faqen zyrtare të Bashkisë Shijak, shijak.gov.al, në rubrikën e Programit të Transparencës. Në zbatim të nenit 13 të Ligjit nr. 119/2014, ju orientojmë drejt këtij burimi ku informacioni gjendet i plotë.
Përsa i përket pjesës tjetër të kërkesës, që lidhet me aktet e emërimit, kontratat individuale të punës, CV-të dhe dokumentacionin personal të kualifikimeve të punonjësve, ju bëjmë me dije se ky dokumentacion përbën të dhëna personale dhe pjesë të dosjes individuale të personelit. Dhënia e tij do të cenonte të drejtën e mbrojtjes së të dhënave personale dhe jetës private të punonjësve. Për këtë arsye, në mbështetje të nenit 17, pika 2, shkronja "a" e Ligjit nr. 119/2014, si dhe të legjislacionit në fuqi për mbrojtjen e të dhënave personale, e drejta e informimit për këtë pjesë të kërkesës kufizohet.
Kundër këtij vendimi keni të drejtën e ankimit pranë Komisionerit për të Drejtën e Informimit dhe Mbrojtjen e të Dhënave Personale, në përputhje me nenin 24 të Ligjit nr. 119/2014.

